Babelscape/SREDFM huggingface dataset:
VV Κηφέως

μικρογραφία|Ο λευκός νάνος σύντροφος, VV Κηφέα Β, ή το μεγαλύτερο μπλε αστέρι στην εικόνα (διευρυμένη σε περισσότερες από 100 φορές το μέγεθος acual του). O κόκκινος σύντροφος υπεργίγαντας, VV Κηφέα Α, είναι το δεύτερο μεγαλύτερο αστέρι στην εικόνα.
Ο VV Κηφέως, γνωστός και ως HD 208816, είναι δι' εκλείψεων μεταβλητός αστέρας που βρίσκεται στον αστερισμό του Κηφέως, περίπου 5.000 έτη φωτός μακριά από τη Γη. Πρόκειται για ένα δυαδικό σύστημα αστέρα. Ο πρωταρχικός αστέρας είναι ένας κόκκινος υπεργίγαντας και αναγνωρίζεται σήμερα ως ένα από τα μεγαλύτερο αστέρια στον Γαλαξία, καθώς είναι 1050 φορές και πλέον μεγαλύτερος από τον Ήλιο, ή ακόμα και 1900 φορές μεγαλύτερος σύμφωνα με ορισμένες εκτιμήσεις. Έχει φωτεινότητα 200.000 φορές μεγαλύτερη από αυτή του Ήλιου. Το δευτερεύον αστέρι είναι ένας λευκός νάνος που είναι περίπου 13 φορές μεγαλύτερος από τον Ήλιο. Ο VV Κηφέως είναι το δυαδικό σύστημα με την δεύτερη μεγαλύτερη γνωστή περίοδο.
Ξένων ο Λέπρεος

Ο Ξένων ο Λέπρεος (γιος του Καλλιτέλη, 4ος αιώνας π.Χ.) ήταν αρχαίος Έλληνας αθλητής με καταγωγή από το Λέπρεο, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 105ους (360 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Μεσσήνιου γλύπτη Πυριλάμπη.
Τιμοσθένης ο Ηλείος

Ο Τιμοσθένης ο Ηλείος (4ος/3ος αιώνας π.Χ.) ήταν αρχαίος Έλληνας αθλητής με καταγωγή από την Ηλεία, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 120ους (300 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Ευτυχίδη.
Ερνάνι Αζεβέντο Ζούνιορ

Ο Ερνάνι Αζεβέντο Ζούνιορ (πορ. Hernani Azevedo Júnior), γεννημένος στις 27 Μαρτίου 1994, γνωστός ως Ερνάνι (Hernani), είναι Βραζιλιάνος μέσος που αγωνίζεται στη Ζενίτ Αγίας Πετρούπολης.
Σωσιγένης ο Ασιανός

Ο Σωσιγένης ο Ασιανός (1ος αιώνας π.Χ.) ήταν αρχαίος Έλληνας αθλητής του οποίου ο προσδιορισμός καταγωγής του ως "Ασιανός" υποδηλώνει πως ήταν Έλληνας κάποιας περιοχής στην Ασία χωρίς να αποσαφηνίζεται η πόλη. Στέφθηκε ολυμπιονίκης στο αγώνισμα δρόμου του σταδίου παίδων κατά τους 177ους (72 π.Χ.) ολυμπιακούς αγώνες της αρχαιότητας. Μια εκτίμηση για την πραγματική καταγωγή του προσδιορίζει ως καταγωγή του την περιοχή στο όρος Τμώλο στην Λυδία.
Σώδαμος ο Άσσιος

Ο Σώδαμος ο Άσσιος (3ος αιώνας π.Χ.) ήταν αρχαίος Έλληνας αθλητής με καταγωγή από την Άσσο στην Μικρά Ασία, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 144ους (204 π.Χ.) ολυμπιακούς αγώνες της αρχαιότητας. Ο Παυσανίας τον αναφέρει ως τον πρώτο των Αιολών της περιοχής αυτής.
Επαίνετος ο Αργείος

Ο Επαίνετος ο Αργείος (1ος αιώνας π.Χ.) ήταν αρχαίος Έλληνας αθλητής με καταγωγή από το Άργος, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 175ους (80 π.Χ.) ολυμπιακούς αγώνες της αρχαιότητας. Η νίκη του είναι αμφισβητούμενη, καθώς ο Ρωμαίος ύπατος Σύλλας είχε μεταφέρει τους υπόλοιπους αγώνες στην Ρώμη, μετά την λεηλασία των υποδομών στην Ολυμπία και την Επίδαυρο.
Αντιγένης ο Ηλείος

Ο Αντιγένης ο Ηλείος (γιος του Ιάσωνα, 2ος/1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε στο ιππικό αγώνισμα της συνωρίδος πώλων κατά τους 171ους (96 π.Χ.) ολυμπιακούς αγώνες της αρχαιότητας.
Πάταικος ο Δυμαίος

Ο Πάταικος ο Δυμαίος (6ος/5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Δύμη της Αχαΐας, ο οποίος στέφθηκε νικητής στο ιππικό αγώνισμα της κάλπης κατά τους 71ους ολυμπιακούς αγώνες της αρχαιότητας (496 π.Χ.). Αποτελεί τον μοναδικό γνωστό νικητή στο αγώνισμα της κάλπης.
Μπιογιούκ-Οριγιάτ

Το Μπιογιούκ-Οριγιάτ (επίσης, Μπεγιούκ-Ορ'γιάτ, Μπολ'σόι Οριάτ, και Οριγιάτ, αζερικά: Bëyuk-Oriyat) είναι ένα χωριό της επαρχίας Νεφτσαλά του Αζερμπαϊτζάν. Βρίσκεται στο νοτιοανατολικό μέρος της χώρας.
Κασία Μνασιθέα

Η Κασία Μνασιθέα (κόρη του Βετληνού Λαίτου, 2ος αιώνας μ.Χ.) υπήρξε ολυμπιονίκης με καταγωγή από την Ηλεία στο ιππικό αγώνισμα του τέθριππου πώλων στους 233ους (153 μ.Χ.) ολυμπιακούς αγώνες της αρχαιότητας. Οι γυναίκες δεν μπορούσαν να διαγωνιστούν στους ολυμπιακούς αγώνες, με εξαίρεση τα ιππικά αγωνίσματα όπου ολυμπιονίκης γίνονταν ο ιδιοκτήτης των αλόγων και όχι ο αναβάτης.
ΟΣΚ Πράχα

Η ΟΣΚ Πράχα (τσέχικα: Univerzitní Sportovní Klub Praha) είναι επαγγελματική ομάδα καλαθοσφαίρισης με έδρα την Πράγα, η οποία αγωνίζεται στο πρωτάθλημα Τσεχίας.
Βερίν Κλιτσμπάγκ

Το Βερίν Κλιτσμπάγκ (επίσης, Κλισμπάγκ και Βερίν Κλύτσμπαγκ) είναι ένα χωριό της επαρχίας Χοτζάλι του Αζερμπαϊτζάν. Βρίσκεται στο νοτιοδυτικό μέρος της χώρας.
Γιάκομπ Χίλλιχ

Ο Γιάκομπ Χίλλιχ (ολλανδικά: Jacob Gillig , αναγράφεται επίσης και ως Jakob και Gellig, Jacobus Gillig, Gellig, Gillich και Gulek) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ειδικευόταν στις νεκρές φύσεις με ψάρια.
Σιχ Ντουρσούν

δεξιά|μικρογραφία|300x300εσ|Το Τντζρι, ένα δέντρο ηλικίας 2000 ετών στο χωριό Σχτορασέν, στην επαρχία Μαρτούνι
Το Σχτορασέν ( , επίσης Σιχ Ντουρσούν Σιχτορασέν, Σχτορασέρ, και Σουκτορασέν) είναι ένα Αρμενικό χωριό της επαρχίας Μαρτουνί της Δημοκρατίας του Αρτσάχ (άλλως της επαρχίας Χοτζαβέντ του νοτιοδυτικού Αζερμπαϊτζάν ).

Κοντά στο χωριό βρίσκεται το τεράστιο δέντρο - πλάτανο ("Platanus orientalis") με το όνομα Τντζρι. Αυτό το δέντρο έχει περιφέρεια 27 μέτρα και ύψος 54 μέτρα.
Επιθυμίες

Οι Επιθυμίες ήταν μια ελληνική κοινωνική και δραματική τηλεοπτική σειρά, η οποία προβλήθηκε κατά τις περιόδους 1998-1999 και 1999-2000, από τον τηλεοπτικό σταθμό ΑΝΤ1. Το σενάριο έγραφε η γνωστή και επιτυχημένη Άννα Αδριανού, με συνεργασία στην πλοκή από τον Γιάννη Μπότση. Η σκηνοθεσία ήταν από τον Βασίλη Τσελεμέγκο. Προβλήθηκε σε 2 κύκλους επεισοδίων, σε συνολικά 65 επεισόδια, διάρκειας 45 λεπτών, και σημείωσε επιτυχία και για τον λόγο αυτόν, επαναπροβλήθηκε αρκετές φορές σε επανάληψη και από το κανάλι του ANT1, και από το Μακεδονία TV, ειδικότερα τα τελευταία χρόνια, και από τα δύο κανάλια.

Οι κύριες πρωταγωνίστριες ήταν η Βάσια Παναγοπούλου, η Αλεξάνδρα Παλαιολόγου και η Χριστίνα Αλεξανιάν. Η υπόθεση της σειράς ήταν ο αγώνας αυτών των 3 γυναικών γύρω στα 30, όπου τις έδενε μια πολύ μεγάλη φιλία από μικρές, για κοινωνική αποδοχή, εργασιακή επιτυχία, αγάπη και έρωτα στην ζωή τους. Επίσης, πρωταγωνιστούσαν οι Γιάννης Βούρος, Κώστας Αποστολίδης, Χρήστος Γιάνναρης, Στάθης Κακκαβάς, Νταίζη Σεμπεκοπούλου. Αργότερα, στον β κύκλο προστέθηκαν και άλλοι γνωστοί ηθοποιοί, όπως ο Ντίνος Αυγουστίδης, ο Δημήτρης Καλλιβωκάς, η Έλλη Φωτίου, η Αγγελικη Δημητρακοπούλου και ο γνωστός Μάνος Ζαχαράκος.
Παύλος Τζαναβάρας

Ο Παύλος Τζαναβάρας είναι Έλληνας αθλητής στίβου μεγάλων αποστάσεων και αγώνων βουνού. Γεννήθηκε και μεγάλωσε στα Αθίκια Κορινθίας το 1969. Κατέχει το Πανελλήνιο ρεκόρ στον ημμαραθωνιο. για την ηλικιακή κατηγορία Μ45, με χρόνο 1:15:33 που επετεύχθη το 2014 στο Βουκουρέστι της Ρουμανίας. Το 2008 στο Βελιγράδι κατέκτησε τη 2η θέση στο Βαλκανικό πρωτάθλημα μαραθωνίου δρόμου με επίδοση 2:41:02. Το 2011, στην 1η διοργάνωση του Πανελλήνιου Πρωταθλήματος Ορεινού Δρόμου που διοργανώθηκε από τον ΣΕΓΑΣ, κατέλαβε την 3η θέση με επίδοση 1:06:09.
Γιαν Πορσέλλις

Ο Γιαν Πορσέλλις (ολλανδικά: Jan Porcellis, Γάνδη, 1580 /1584 - Ζουτερβάουντε, 29 Ιανουαρίου 1632) ήταν Ολλανδός ζωγράφος και χαράκτης της Χρυσής Ολλανδικής Εποχής στη ζωγραφική.

Με το έργο του θεμελιώθηκε μια «αποφασιστική μετάβαση από τον πρώιμο ρεαλισμό στην τονική φάση», ενισχύοντας νέο ύφος και θεματολογία στη θαλασσογραφία, εστιάζοντας σε συννεφιασμένο ουρανό και ταραγμένη θάλασσα, μια ριζοσπαστική αλλαγή στην ως τότε θαλασσογραφία, η οποία εστίαζε στη μεγαλοπρέπεια των σκαφών, τοποθετημένων σε ιστορικό πλαίσιο. (Slive, σελ. 216). Το ύφος αυτό της μεγάλης απλότητας στο περιβάλλον μιας θαλασσογραφίας, με το μεγαλύτερο μέρος του καμβά να απεικονίζει ουρανό και θάλασσα, έθεσε τις βάσεις για την περαιτέρω εξέλιξη του θέματος στα μελλοντικά έργα τέχνης με το θέμα αυτό.
Τζορτζ Λίνκολν Ρόκγουελ

Ο Τζορτζ Λίνκολν Ρόκγουελ ("George Lincoln Rockwell", 9 Μαρτίου 1918 – 25 Αυγούστου 1967) ήταν Αμερικανός στρατιωτικός και πολιτικός, ιδρυτής του Αμερικανικού Ναζιστικού Κόμματος.
Τσόι Μιν-σικ

Ο Τσόι Μιν-σικ (Χάνγκουλ: "최민식", 30 Μαΐου 1962) είναι Νοτιοκορεάτης ηθοποιός του κινηματογράφου, του θεάτρου και της τηλεόρασης. Περισσότερο γνωστός είναι για τους πρωταγωνιστικούς του ρόλους στις ταινίες "Old Boy" (2003) και "The Admiral: Roaring Currents" (2014), η οποία είναι η πιο επιτυχημένη νοτιοκορεάτικη ταινία όλων των εποχών. Την ίδια χρονιά είχε συμμετάσχει και στη γαλλική ταινία "Lucy", συμπρωταγωνιστώνας στο πλευρό της Σκάρλετ Γιόχανσον και του Μόργκαν Φρίμαν. 

Μαζί με τον Σονγκ Κανγκ-χο και τον Σολ Κίουνγκ-γκου, θεωρούνται οι σπουδαιότεροι Νοτιοκορεατές ηθοποιοί αυτή τη στιγμή και με πολλές θετικές κριτικές. Ο Μιν-σικ, έχει λάβει δεκάδες βραβεία, μεταξύ των οποίων Καλύτερου Νέου Ηθοποιού το 1990, από τα "KBS Drama Awards", Καλύτερου Β' Ανδρικού Ρόλου, το 1992, στα "Asia Pacific Film Festival", και 3 φορές Καλύτερου Α' Ανδρικού Ρόλου, στα "Blue Dragon Film Awards".
Υβ Τανγκύ

Ο Υβ Τανγκύ (πλήρες όνομα: Raymond Georges Yves Tanguy) (1900- 1955) ήταν γαλλικής καταγωγής Αμερικανός ζωγράφος, που με το ιδιότυπο ύφος των έργων του διαδραμάτισε σημαντικό ρόλο στο κίνημα του υπερρεαλισμού.
Qoros 5

Το Qoros 5 είναι ένα μεσαίο SUV αυτοκίνητο, που κατασκευάζεται από την κινέζικη αυτοκινητοβιομηχανία Qoros. Το μοντέλο κυκλοφορεί στην αγορά από το 2016 και μέχρι στιγμής αποκλειστικά στην Κίνα. Ακολουθώντας την τυπικότητα της έννοιας «σύγχρονο αυτοκίνητο» και μετά την σημαντική παρουσίαση του μικρομεσαίου Qoros 3 το 2013, το Qoros 5 έκανε την πρώτη του εμφάνιση στο Κουανγκτσόου, ένα χρόνο πριν κυκλοφορήσει στην αγορά.
Λευκή του Λάνκαστερ

H Λευκή του Λάνκαστερ (αγγλικά: Blanche of Lancaster, 25 Μαρτίου 1347 - 12 Σεπτεμβρίου 1368) ήταν επιφανές μέλος της βασιλικής οικογένειας των Πλανταγενετών της Αγγλίας κόρη του πανίσχυρου Πλανταγενέτη δούκα Ερρίκου, 1ου δούκα του Λάνκαστερ δεύτερου ξαδέλφου του βασιλιά της Αγγλίας Εδουάρδου Γ΄ και δισέγγονου του βασιλιά της Αγγλίας Ερρίκου Γ΄ με την σύζυγό του Ισαβέλλα του Μπωμόν, μητέρα του Ερρίκου Δ΄ της Αγγλίας και γιαγιά του Ερρίκου Ε΄ της Αγγλίας. Η Ισαβέλλα και η μεγαλύτερη αδελφή της Μωντ, κόμισσα του Λέστερ μεγάλωσαν μαζί στο κάστρο του Μπόλινγκμπροκ· η Μωντ -αν και παντρεύτηκε τον Γουλιέλμο Α΄ δούκα της Βαυαρίας- δεν απέκτησε παιδιά, γι'αυτό οι τίτλοι και η περιουσία της πέρασαν στην μικρότερη αδελφή της Λευκή.
Σέρτζιαν Γιοβάνοβιτς

Ο Σέρτζιαν Γιοβάνοβιτς, γνωστός και ως Σέρτζιαν Καραγεωργίου, γεννημένος την 1 Μαρτίου 1976 στο Βελιγράδι της Σερβίας, είναι πρώην επαγγελματίας καλαθοσφαιριστής. Έχει ύψος 1,95 μέτρα και αγωνιζόταν στην θέση του πόιντ γκαρντ.
Τα Πάθη του Χριστού

Τα Πάθη του Χριστού ("The Passion of the Christ") είναι αμερικανική κινηματογραφική ταινία του 2004 σε σκηνοθεσία του Μελ Γκίμπσον. Είναι επική δραματική ταινία με θέμα τα Πάθη του Ιησού Χριστού, με τον Τζιμ Καβίζελ στον ομώνυμο ρόλο. Βασίζεται κυρίως στα 4 Ευαγγέλια και επιπροσθέτως σε άλλα θρησκευτικά κείμενα.

Η ταινία καλύπτει βασικά τις τελευταίες 12 ώρες της ζωής του Ιησού, αρχίζοντας με την προσευχή στον κήπο στη Γεθσημανή, την αγρυπνία και τη θλίψη της Παναγίας, και τελειώνοντας με μία σύντομη περιγραφή της Αναστάσεως. Αξιοσημείωτες εικόνες της ταινίας ωστόσο αποτελούν και κάποιες αναδρομές στη ζωή του Χριστού ως παιδιού και ως νέου με τη Μητέρα του, της επί του Όρους ομιλίας, του Χριστού να διδάσκει τους Δώδεκα Αποστόλους και του Μυστικού Δείπνου. Η ταινία γυρίστηκε στην Ιταλία και οι διάλογοί της είναι αποκλειστικά στην ανακατασκευασμένη αραμαϊκή γλώσσα, στη δημώδη εβραϊκή και στη λατινική, οπότε σε όλες τις χώρες προβάλλεται με υπότιτλους ή μεταγλωττισμένη.

Η ταινία υπήρξε αμφιλεγόμενη και δέχθηκε ανάμικτες κριτικές, με ορισμένες να βρίσκουν την ακραία βία της υπερβολική και αποπροσανατολιστική, ενώ υπήρξαν ισχυρισμοί ότι έμμεσα προάγει τον αντισημιτισμό. Πάντως η ταινία σημείωσε μεγάλη εμπορική επιτυχία, με έσοδα 612 εκατομμυρίων δολαρίων ΗΠΑ από την προβολή της σε κινηματογραφικές αίθουσες. "Τα Πάθη του Χριστού" υπήρξαν η ταινία με χαρακτηρισμό R (Restricted - ακατάλληλη για ανήλικους) με τα μεγαλύτερα έσοδα στις ΗΠΑ στην ιστορία. Το 2005 ήταν υποψήφια για τρία Βραβεία «Όσκαρ» (φωτογραφίας, καλύτερης πρωτότυπης μουσικής και μακιγιάζ).
Βιορίκα Βισκοπολεάνου

Η Βιορίκα Βισκοπολεάνου ("Viorica Viscopoleanu", γενν. 8 Αυγούστου 1939) είναι Ρουμάνα πρώην αθλήτρια στο άλμα εις μήκος.

Ήρθε πρώτη στους Βαλκανικούς Αγώνες Στίβου του 1963, 1964, 1967, 1968, 1970 και 1973 με άλματα 6,08 μ., 6,46 μ., 6,20 μ., 6,30 μ., 6,43 μ. και 6,50 μ. αντίστοιχα.

Στις 14 Οκτωβρίου 1968, στην Πόλη του Μεξικού, κέρδισε το χρυσό μετάλλιο στους Ολυμπιακούς Αγώνες καταρρίπτοντας το παγκόσμιο ρεκόρ με άλμα 6.82 μ. Με το πατρικό της όνομα, Μπέλμεγκα, συμμετείχε σε άλλες δύο διοργανώσεις. Ήταν 5η το 1964 (6.35 μ.) και 7η το 1972 (6,48 μ.). Πήρε μέρος και σε τρία Ευρωπαϊκά Πρωταθλήματα, το 1969 ήταν 2η (6.45 μ.), 5η το 1966 (6.33 μ.) και 6η το 1971 (6.39 μ.).
Μαργκίτα Γκούμελ

Η Μαργκίτα Γκούμελ ("Margitta Gummel", 29 Ιουνίου 1941 - 26 Ιανουαρίου 2021) ήταν Γερμανίδα πρώην χρυσή Ολυμπιονίκης.

Στις 20 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στη σφαιροβολία με 19,61 μ.
Αστέρας του Μπάρναρντ

O Αστέρας του Μπάρναρντ ("Barnard's Star") είναι πολύ χαμηλής μάζας ερυθρός νάνος αστέρας σε απόσταση περίπου έξι ετών φωτός από τη Γη ο οποίος εμφανίζεται στον αστερισμό Οφιούχο. Είναι ο τέταρτος κοντινότερος αστέρας στον Ήλιο, μετά από τους τρεις αστέρες του συστήματος του Άλφα Κενταύρου.. Παρά την εγγύτητά του στη Γη, το φαινόμενο μέγεθος του είναι 9, δηλαδή δεν είναι ορατός με γυμνό μάτι, ενώ είναι περισσότερο φωτεινός στο υπέρυθρο από ό,τι στο ορατό φως. 
O αστέρας πήρε το όνομά του από τον Αμερικανό αστρονόμο Έντουαρντ Έμερσον Μπάρναρντ, ωστόσο δεν ήταν ο πρώτος που τον παρατήρησε καθώς εμφανιζόταν στους αστρονομικούς πίνακες του Πανεπιστημίου του Χάρβαρντ το 1888 και το 1890. Το 1916 μετρήθηκε από τον Μπάρναρντ η ιδία κίνηση του στα 10,3 arcseconds ανά έτος, γεγονός που τον κατατάσσει μέχρι και σήμερα τον αστέρα με τη μεγαλύτερη κίνηση σε σχέση με τον Ήλιο.
Ο Αστέρας του Μπάρναρντ είναι μεταξύ των πλέον μελετημένων άστρων λόγω της εγγύτητας του και της ιδανικής του θέσης για παρατήρηση κοντά στον Ουράνιο Ισημερινό.
Ιστορικά η έρευνα του αστέρα έχει εστιαστεί στη μέτρηση των χαρακτηριστικών του και της αστρομετρίας του και για να διερευνηθεί η πιθανότητα να έχει εξωπλανήτες.
Ναπολέων Λαμπελέτ

Ο Ναπολέων Λαμπελέτ (1864 - 1932) ήταν Έλληνας συνθέτης, μεγαλύτερος αδελφός του Γεωργίου Λαμπελέτ, επίσης συνθέτη, από τη μουσική οικογένεια Λαμπελέτ. Ήταν ο πρώτος συνθέτης της γενιάς του που σταδιοδρόμησε με επιτυχίες στο εξωτερικό μετά τον Σπυρίδωνα Σαμάρα και ουσιαστικά ο πρώτος αρχιμουσικός που επιχείρησε τη δημιουργία ελληνικού μελοδράματος.
Χάροφ

Το Χάροφ (επίσης Γκάροβ, ) είναι ένα χωριό της επαρχίας Χοτζάλι του νοτιοδυτικού Αζερμπαϊτζάν. Από την  σύγκρουση του Ναγκόρνο-Καραμπάχ, το χωριό διοικείται από την ντε φάκτο δημοκρατία του Ναγκόρνο-Καραμπάχ ως τμήμα της περιφέρειας Ασκεράν.
Μπέρναρντ Νόουλς

Ο Μπέρναρντ Νόουλς (αγγλικά: "Bernard Knowles", 20 Φεβρουαρίου 1900 - 12 Φεβρουαρίου 1975) ήταν Άγγλος σκηνοθέτης, σεναριογράφος παραγωγός και κινηματογραφιστής. Περισσότερο γνωστός είναι για τη συνεργασία του με τον Άλφρεντ Χίτσκοκ, πριν ο τελευταίος μεταναστεύσει στις ΗΠΑ. Μερικές από τις ταινίες που συμμετείχε ως κινηματογραφιστής, του Χίτσκοκ, είναι το "Τα 39 Σκαλοπάτια" (1935), το Σαμποτάζ (1936) και το Μυστικός πράκτωρ (1936). 

Μετά από αυτήν την εποχή, ξεκίνησε να σκηνοθετεί ταινίες, οι οποίες έφτασαν επτά το σύνολο. Μεταξύ αυτών το "The Magic Bow" (1946). Επίσης, ασχολήθηκε, και με την τηλεόραση, συνσκηνοθετώντας σειρές όπως "Fabian of the Yard" και το "Τhe Adventures of Robin Hood". Πέθανε στο Τάπλοου, λίγο πριν κλείσει τα 75α γενέθλιά του.
Φίλιπς Κόνινκ

Ο Φίλιπς Κόνινκ (ολλανδικά: Philips Koninck , επίσης γνωστός και ως Philip de Koninck, 5 Νοεμβρίου 1619 - 4 Οκτωβρίου 1688) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος είναι γνωστότερος ως τοπιογράφος. Ήταν ο μικρότερος αδελφός του επίσης ζωγράφου Γιάκομπ Κόνινκ.
Θερμιδάβα

Η Θερμιδάβα ήταν αρχαία Δακική πόλη στην Ιλλυρία η οποία αναφέρεται από τον Πτολεμαίο (90-168, μ.Χ.) ως πόλη ευρισκόμενη στην ενδοχώρα της Δαλματίας. Πιθανώς να ευρισκόταν σε κοντινή απόσταση της σημερινής πόλης Σκόδρα

Ο Ρωμαίος Αυτοκράτορας Τραϊανός βάδισε με τα στρατεύματά με κατεύθυνση την Ναϊσσό και πέρασε από την Θερμιδάβα προ των Ρωμαϊκών-Δακικών Πολέμων. Εντός της πόλης τον περίμεναν οι Δάκες. Επόμενη πόλη η οποία βρέθηκε στον δρόμο του ήταν η Ουλπιάνα.
Τριγωνοστύλωψ

Το είδος Τριγωνοστύλωψ είναι εξαφανισμένο θηλαστικό της Νότιας Αμερικής, το οποίο έζησε από τα τέλη της Παλαιόκαινης έως τις αρχές της Ηώκαινης περιόδου στην Αργεντινή.

Ένα πλήρες κρανίο του είδους, "T. wortmani", έχει βρεθεί, και έχει χαρακτηριστεί ως "αστραποθηρίο" βάση των μεγάλων κάτω χαυλιοδόντων του. Σε σύγκριση με το μεταγενέστερο "Astrapotherium magnum", εκτιμάται ότι ήταν περίπου 1,50μ. (5 ποδιά) ψηλό. Ο τύπος δοντιών του έχει βρεθεί και σε άλλα είδη.
Μπιρτάλ

Το Μπιρτάλ () είναι χωριό στην επαρχία Εσίλ, στην περιφέρεια Ακμόλα του Καζακστάν. Ο κωδικός КАТО είναι ο 114839300. Βρίσκεται στο δυτικό τμήμα της περιφέρειας.
Βίλα ντ' Έστε

Η Βίλα ντ' Έστε είναι μια ιστορικής αξίας έπαυλη του 16ου αιώνα στο Τίβολι, 32 χιλιόμετρα ανατολικά της Ρώμης. Είναι ένα αντιπροσωπευτικό δείγμα αναγεννησιακής αρχιτεκτονικής, οι δε κήποι της με τα δεκάδες μνημειώδη συντριβάνια επηρέασαν την εξέλιξη της κηποτεχνίας και της αρχιτεκτονικής τοπίου σε όλη την Ευρώπη και έγιναν σύμβολο της αναγεννησιακής αισθητικής.
Ενκάμ

Το Ενκάμ (καταλανικά: "Encamp") είναι πόλη της Ανδόρρας, καθώς μία από τις ενορίες της χώρας, που τοποθετείται στις όχθες του ποταμού Βαλίρα ντ΄ Οριέν. Άλλοι οικισμοί της ενορίας περιλαμβάνουν τη Βίλα, το Ελ Πας ντε λα Κάζα, το Γκράου Ροτς, το Ελ Τρεμάτ, τη Λα Μοσκέρα και τη Λες Μπονς. Το 2004 είχε πληθυσμό περίπου 11.800 κατοίκων. Η πόλη βρίσκεται γύρω στα 1.238 μέτρα πάνω από την επιφάνεια της θάλασσας, ενώ το ψηλότερο βουνό της ενορίας είναι το Πικ ντελς Πεσόνς (2.865 μέτρα).
Φιλίππη του Λάνκαστερ

Η Φιλίππη του Λάνκαστερ ("Philippa of Lancaster", 31 Μαρτίου 1360 - 19 Ιουλίου 1415) ήταν βασίλισσα της Πορτογαλίας (1387 - 1415) λόγω του γάμου της με τον βασιλιά της Πορτογαλίας Ιωάννη Α΄ τον Μέγα, μεγαλύτερη κόρη και παιδί του Ιωάννη της Γάνδης, 1ου δούκα του Λάνκαστερ και της Λευκής του Λάνκαστερ. Η Φιλίππη πέρασε την παιδική της ηλικία στα κτήματα της μητέρας της όπου εκπαιδεύτηκε μαζί με τα δυο μικρότερα αδέλφια της την Ελισάβετ η οποία ήταν 3 χρόνια μικρότερη και τον μελλοντικό βασιλιά της Αγγλίας Ερρίκο Δ΄ ο οποίος ήταν 6 χρόνια μικρότερος. Η μητέρα της Φιλίππης Λευκή πέθανε πιθανώς από την Ευρωπαϊκή επιδημία πανώλης (1369) και ο πατέρας της ξαναπαντρεύτηκε (1371) με τη ινφάντα Κωνσταντία της Καστίλης κόρη του βασιλιά της Καστίλης Πέτρου, μετά τον θάνατο και της δεύτερης συζύγου του ο πατέρας της ξαναπαντρεύτηκε στον τρίτο του γάμο με την ερωμένη του Κατερίνα Σουίνφορντ η οποία θα είναι και η παιδαγωγός της Φιλίππης. Ο συγκεκριμένος γάμος θεωρήθηκε σκάνδαλο αλλά η Φιλίππη θα κατορθώσει στο μέλλον να προστατέψει τον εαυτό της από αυτή την αμηχανία.
Έρικ Μπλουμ

Ο Έρικ Μπλουμ, (Eric Bloom, 1 Δεκεμβρίου 1944, Νέα Υόρκη) είναι Αμερικανός κιθαρίστας και τραγουδιστής της ροκ μουσικής, γνωστός ως μέλος του συγκροτήματος Blue Öyster Cult.
Χαναλί

Το Χαναλί (επίσης, Χάναλι και Χαναλύ) είναι ένα χωριό της επαρχίας Σούσα του Αζερμπαϊτζάν. Βρίσκεται στο νοτιοδυτικό μέρος της χώρας.
Χρήστος Παπούλιας

Ο Χρήστος Παπούλιας είναι Έλληνας αθλητής στίβου μεσαίων και μεγάλων αποστάσεων. Γεννήθηκε στην Αθήνα στις 17 Ιουνίου 1998. Αγωνιζόταν στον Πανιώνιο μέχρι το Δεκέμβρη του 2016 όταν και πήρε μεταγραφή για τον Παναθηναϊκό.

Είναι γιος του παλαίμαχου δρομέα και νυν συντονιστή ακαδημιών και υπεύθυνου ανάπτυξης υποδομών του Παναθηναϊκού, Νότη Παπούλια και αδερφός του Ανέστη Παπούλια, επίσης δρομέα του Παναθηναϊκού.
Πανεπιστήμιο της Βόννης

μικρογραφία|300px|Το κεντρικό κτίριο "(Hauptgebaude)" του Πανεπιστημίου Βόννης
Το Πανεπιστήμιο της Βόννης (Rheinische Friedrich-Wilhelms Universität Bonn) είναι ανώτατο εκπαιδευτικό ίδρυμα της Γερμανίας. Βρίσκεται στην πόλη της Βόννης στο κρατίδιο της Βόρειας- Ρηνανίας-Βεστφαλίας . Απόφοιτοι του Πανεπιστημίου της Βόννης περιλαμβάνουν γνωστές προσωπικότητες όπως οι Κάρλ Μάρξ, Φρίντριχ Νίτσε, Κόνραντ Αντενάουερ ενώ διαδάξαντες έχουν διατελέσει μεταξύ πολλών άλλων οι Friedrich August Kekule, Felix Hausdorff, Βόλφγκανγκ Πάουλ (Νόμπελ Φυσικής 1989), Ράινχαρντ Ζέλτεν (Νομπέλ Οικονομικών 1994).
Προυντένσια Αγιάλα

Η Προυντένσια Αγιάλα ("", 1885-1936) υπήρξε Σαλβαδοριανή συγγραφέας και κοινωνική ακτιβίστρια, που αγωνίστηκε για την προάσπιση των δικαιωμάτων των γυναικών στο Ελ Σαλβαδόρ.
Ισίδωρος Κυριακόπουλος

Ο Ισίδωρος Κυριακόπουλος ήταν Σάμιος Ιερομόναχος ο οποίος έζησε τον 19ο αιώνα.
Πρωθυπουργός της Δημοκρατίας του Ναγκόρνο-Καραμπάχ

Ο Πρωθυπουργός της Δημοκρατίας του Ναγκόρνο-Καραμπάχ, είναι ο ντε φάκτο επικεφαλής της κυβέρνησης της μη αναγνωρισμένης δημοκρατία του Ναγκόρνο-Καραμπάχ, που είναι ντε γιούρε τμήμα του Αζερμπαϊτζάν. Αυτή είναι μια λίστα των ντε φάκτο πρωθυπουργών της δημοκρατίας του Ναγκόρνο-Καραμπάχ.
Ανουσαβάν Ντανιελγιάν

Ο Ανουσαβάν Ντανιελγιάν ( 1η Αυγούστου 1956-) ήταν πρωθυπουργός της δημοκρατίας του Ναγκόρνο-Καραμπάχ από τον Ιούνιο του 1999 έως τον Σεπτέμβριο του 2007. Τον διαδέχθηκε ο Αραγίκ Χαρουτγιουνιάν. Ο Ντανιελγιάν ήταν αντιπρόεδρος ομιλητής του ανωτάτου Συμβουλίου της Κριμαίας για το Κόμμα της Οικονομικής Ανάκαμψης της Κριμαίας την δεκαετία του 1990.
Ολέγκ Γιεσαγιάν

Ο Ολέγκ Γιεσαγιάν ( (12 Νοεμβρίου 1946-) είναι αρμένιος πολιτικός, διπλωμάτης και πρεσβευτής της Αρμενίας στην Ρωσία, παρουσιάζοντας τα διαπιστευτήριά του στον πρόεδρο της Ρωσίας Ντμίτρι Μεντβέντεφ στις 5 Φεβρουαρίου 2010.

Ο Γιεσαγιάν είναι πρώην πρωθυπουργός του Ναγκόρνο-Καραμπάχ, ομιλητής της εθνοσυνέλευσης του Ναγκόρνο-Καραμπάχ, πρόεδρος της επιτροπής κεφαλαιαγοράς της Αρμενίας και πρεσβευτής στην Λευκορωσία.
Μαρκ Στρονγκ

O Μαρκ Στρονγκ (αγγλικά: "Mark Strong", 5 Αυγούστου 1963) είναι Βρετανός ηθοποιός του κινηματογράφου, του θεάτρου και της τηλεόρασης. Μετά το 2005, έχει συμμετάσχει ή και πρωταγωνιστεί σε σε αρκετές γνωστές ταινίες όπως το "RocknRolla" (2008), το "Body of Lies" (2008), το "Sherlock Holmes" (2009), το "Tinker Tailor Soldier Spy" (2011), το "Zero Dark Thirty" (2012), το "Το Παιχνίδι της Μίμησης" (2014) και το "" (2014). Αρχικά γνωστός, ωστόσο, ξεκίνησε να γίνεται από την τηλεοπτική μίνι σειρά "Our Friends in the North".
Ινώ Αναστασία

Η Ινώ Αναστασία (... - 593) ήταν σύζυγος του Βυζαντινού αυτοκράτορα Τιβέριου Β΄ και μητέρα της Κωνσταντίνας και της Χαριτώς.
Ρόμπιν Μπένγκτσον

Ο Ρόμπιν Μπένγκτσον (γεννήθηκε 27 Απριλίου 1990 στη Σβενλιούνγκα της Σουηδίας) είναι ένας Σουηδός τραγουδιστής, ο οποίος πήρε μέρος στο Σουηδικό Idol 2008. Εκπροσωπήσε τη Σουηδία στο Διαγωνισμό Τραγουδιού της Eurovision το 2017 στο Κίεβο της Ουκρανίας, με το τραγούδι "I Can't Go On", κατακτώντας την πέμπτη θέση με 344 βαθμούς .
Εύη Μαράντη

Η Εύη Μαράντη (γενν. το 1941) είναι ηθοποιός με ελληνική και ιταλική καταγωγή. Πρωταγωνίστησε σε ταινίες του Γαλλικού και Ιταλικού σινεμά.
Ουμπέρτο Τότσι

Ο Ουμπέρτο Τότσι (ιτ. Umberto Tozzi, γενν. το 1952) είναι ιταλός μουσικός.
Εύα Ασδεράκη

Η Εύα Ασδεράκη , γεννημένη στις 27 Ιανουαρίου 1982 στη Χαλκίδα, είναι διαιτήτρια του τένις.Ήταν υπεύθυνη για την διαιτησία αγώνων WTA, ολυμπιακών αγώνων το 2008 και βραβεύτηκε με το Χρυσό Δίπλωμα. Το 2015 ήταν η πρώτη γυναίκα που διατήτρια σε τελικό του αμερικανικού όπεν, ανάμεσα στον Ρότζερ Φέντερερ και Νόβακ Τζόκοβιτς.

Ασχολήθηκε με τον αθλητισμό, με την ρυθμική γυμναστική και την αντισφαίριση, 16 ετών το 1997 ήταν για πρώτη φορά διατητής σε αγώνα αντισφαίρισης ενώ το 1997 τελείωσε την αντίστοιχη σχολή της Ε.Φ.Ο.Α. και σταμάτησε την αντισφαίριση για να αφοσιωθεί στην διαιτησία. Το 2002 σε σχολή του Λουξεμβούργου πήρε το πρώτο διεθνές σήμα και από το 2008 έχει το ανώτερο, gold, το 2005 "σφύριξε" τον πρώτο της τελικό Γκραντ σλαμ στο Γουίμπλεντον. Σαν διαιτητής συμμετείχε και στους Ολυμπιακούς αγώνες του 2004 στην Αθήνα.

Από το 2012 είναι παντρεμένη με τον Βρετανό Πολ Μούρ και μένουν στο Μόνκτον Κομπ λίγο έξω από το Λονδίνο.
Τζούλιο Καΐμη

Ο Τζούλιο Καΐμη ή Καΐμης (επίσης: "Ιούλιος Καΐμης" ή "Χαΐμης", , · Κέρκυρα, 1897 - Αθήνα, 1982) ήταν Ρωμανιώτης (ελληνόφωνος Εβραίος) ζωγράφος και διανοούμενος, συγγραφέας, κριτικός και μελετητής του ελληνικού λαϊκού πολιτισμού και της εβραϊκής παράδοσης. Υπήρξε πρωτοπόρος και συστηματικός ερευνητής του ελληνικού θεάτρου σκιών, του Καραγκιόζη.
Λούκας Γιώρκας

Ο Λούκας Γιώρκας είναι Ελληνοκύπριος τραγουδιστής γεννήθηκε στις 18 Οκτωβρίου 1986 στο δήμο Αραδίππου που ανήκει στην επαρχία Λάρνακας της Κύπρου.
Γιάσμα Τρετίι

Το Γιάσμα Τρετίι είναι χωριό στο Σουμγκαγήτ του Αζερμπαϊτζάν. Βρίσκεται στο βορειοανατολικό μέρος της χώρας.
Εμπιλγιατάκ

Το Εμπιλγιατάκ είναι χωριό στην Κασπία Θάλασσα και δήμος στην επαρχία Χατσμάζ του βορειοανατολικού Αζερμπαϊτζάν. Έχει πληθυσμό 563 κατοίκων.
Ευφημία

Η Ευφημία ήταν βυζαντινή αυτοκράτειρα, σύζυγος του Ιουστίνου Α΄.
Τσοράτ

Το Τσοράτ (αζερικά κυριλλικά: Ҹорат, جوراتεπίσης, Τζοράτ και Ντζοράτ) αποτελεί χωριό και δήμο στο Σουμκαγήτ του βορειοανατολικού Αζερμπαϊτζάν. Έχει πληθυσμό 9,028 κατοίκων.
Χρυσάνθη Αυγέρου

H Χρυσάνθη Αυγέρου (γενν. το 1954) είναι Βρετανίδα επιστήμονας ελληνικής καταγωγής στον τομέα της Κοινωνική Μελέτης των Συστημάτων Πληροφοριών, με έμφαση στην Τεχνολογία των Πληροφοριών στις αναπτυσσόμενες χώρες. Σήμερα είναι καθηγήτρια πληροφορικής στη Σχολή Οικονομικών και Πολιτικών Επιστημών του Λονδίνου.
Οξιρανόλη

Η (2-)οξιρανόλη (αγγλικά "(2-)oxiranol") είναι οργανική ετεροκυκλική χημική ένωση, που περιέχει άνθρακα, υδρογόνο και οξυγόνο, με χημικό τύπο C2H4O2, αν και συνήθως παριστάνεται με το γραμμικό της τύπο (40px|Οξιρανόλη). Είναι η απλούστερη ετεροκυκλική αλκοόλη και ανήκει στα «θυγατρικά» οξιράνια. Επίσης, η ονομασία «οξιρανόλη» επεκτείνεται και σε «θυγατρικές» οξιρανόλες, δηλαδή διάφορα ετεροκυκλικά παράγωγα που περιέχουν (έναν τουλάχιστον) τριμελή οξιρανικό δακτύλιο και (ένα τουλάχιστον) υδροξύλιο.
Χέντρικ Χόλτσιους

Ο Χέντρικ Χόλτσιους (ολλανδικά: "Hendrick Goltzius", 1558 - 1 Ιανουαρίου 1617) ήταν Ολλανδός, γερμανικής καταγωγής, χαράκτης, ζωγράφος και σχεδιαστής της εποχής του πρώιμου μπαρόκ (αν και η σταδιοδρομία του εκτείνεται ως τις απαρχές της Χρυσής Ολλανδικής Εποχής στη ζωγραφική). Διακρίθηκε ιδιαίτερα για την περίπλοκη τεχνική του και την "αφθονία" των συνθέσεών του. Σύμφωνα με τον Αμερικανό ιστορικό τέχνης Άλφεους Χάιατ Μάγιορ (Alpheus Hyatt Mayor, 1901–1980) "ήταν ο τελευταίος επαγγελματίας χαράκτης που σχεδίαζε με την αυθεντία του καλού ζωγράφου και ο τελευταίος που επινόησε πολλές εικόνες ώστε να τις αντιγράψουν οι άλλοι".
Μπον

Η θρησκεία Μπον, ενίοτε και "μπονισμός", (Bon ή Bön) είναι γηγενής θρησκεία του Θιβέτ, πριν από την άφιξη του βουδισμού τον 7ο αι. Σήμερα θεωρείται παρόμοια με τον θιβετιανό βουδισμό. Οι οπαδοί του Μπον είναι γνωστοί ως "μπονπό" ή "μπον-πο". Η ημερομηνία ίδρυσης της Γιουντρούνγκ Μπον ανάγεται στο 16.000 ΠΚΕ, σύμφωνα με τους μπονπό ενώ η νέα Μπον στον 14ο αι. Ιδρυτής της Γιουντρούνγκ Μπον φέρεται ο Τονπά Σενράμπ Μιβότσε (Tonpa Shenrab Miwoche). Οι πιστοί της θρησκείας πιθανώς ανέρχονται σήμερα στους 100.000.
Ταπιόκα

Η Ταπιόκα ("Tapioca" ), είναι ένα άμυλο το οποίο εξάγεται από τη ρίζα της κασάβα "(Manihot esculenta)". Το είδος αυτό είναι ιθαγενές στη Βόρεια Περιοχή της Βραζιλίας και έχει εξαπλωθεί σε ολόκληρη τη Νότια Αμερική. Το φυτό μεταφέρθηκε από τους Πορτογάλους και Ισπανούς εξερευνητές στο μεγαλύτερο τμήμα των Δυτικών Ινδιών και τις ηπείρους της Αφρικής και Ασίας, συμπεριλαμβάνοντας τις Φιλιππίνες και την Ταϊβάν. Σήμερα, καλλιεργείται σε ολόκληρο τον κόσμο.

Είναι βασική τροφή σε πολλές περιοχές του κόσμου, η ταπιόκα χρησιμοποιείται ως πυκνωτικός παράγων σε διάφορα τρόφιμα.
Διεθνής Αερολιμένας Τιράνων

Ο Διεθνής Αερολιμένας Τιράνων «Μητέρα Τερέζα» (Αλβανικά: Aeroporti Ndërkombëtar i Tiranës Nene Tereza, IATΑ) είναι προς το παρόν μόνο διεθνές αεροδρόμιο της Αλβανίας. Είναι κοινώς γνωστό ως Διεθνές Αεροδρόμιο Ρίνας, καθώς βρίσκεται στο χωριό της Ρίνας 11 χιλιόμετρα, βορειοδυτικά των Τιράνων.

Το αεροδρόμιο πήρε την ονομασία του από την πασίγνωστη Αλβανή ιεραπόστολο Μητέρα Τερέζα. Είναι ένα από τα πιο πολυσύχναστα αεροδρόμιο στα Βαλκάνια, αφού διακινεί σχεδόν 2,2 εκατομμύρια επιβάτες το 2016. Χρησιμεύει ως ένα κομβικό σημείο για την τοπική αεροπορική εταιρεία Albawings και την Air Albania και ως πόλη εστίασης για Blue Panorama Airlines, Adria Airways, Alitalia και Mistral Air.
Volotea

Η Volotea () είναι ισπανική αεροπορική εταιρεία χαμηλού κόστους με έδρα τις Αστούριες και με βάσεις στην Ισπανία, στην Ιταλία ,στη Γαλλία και στην Ελλάδα.
Μπάαμπα Μάαλ

Ο Μπάαμπα Μάαλ ("Baaba Maal", 12 Νοεμβρίου 1953) είναι Σενεγαλέζος τραγουδιστής και κιθαρίστας.

Ο Μπάαμπα Μάαλ είναι γιος ενός Σενεγαλέζου ψαρά. Αποτελεί μία από τις μεγαλύτερες φυσιογνωμίες της αφρικανικής μουσικής. Θεωρείται ο διανοούμενος της σενεγαλικής μουσικής, με διακεκριμένες σπουδές στο Ντακάρ και στο Παρίσι. Η μουσική του είναι ένα κράμα φολκλορικής μουσικής, με στοιχεία ρέγκε, σόουλ και σύγχρονων χορευτικών ρυθμών. Είναι χτισμένη γύρω από τη συγκλονιστική φωνή του, μια φωνή που έγινε η αιτία να του αποδοθεί στη χώρα του ο τίτλος του "αηδονιού".
Κέιλι Κουόκο

Η Κέιλι Κουόκο ("Kaley Christine Cuoco", 30 Νοεμβρίου 1985) είναι Αμερικανίδα ηθοποιός, γνωστή από τις τηλεοπτικές σειρές Οι Μάγισσες και The Big Bang Theory. Μετά από μια σειρά δευτερευόντων ρόλων στην τηλεόραση και τον κινηματογράφο στα τέλη της δεκαετίας του 1990, ανέλαβε τον πρώτο της βασικό ρόλο στην κωμική σειρά του ABC 8 Simple Rules, όπου πρωταγωνίστησε από το 2002 έως το 2005.

Έπειτα, η Κουόκο εμφανίστηκε ως Billie Jenkins σην τελευταία σεζόν της τηλεοπτικής σειράς "Μάγισσες" (2005-2006). Από το 2007, πρωταγωνιστεί ως Πένι στην κωμική σειρά του CBS "The Big Bang Theory", για την οποία έλαβε τρία βραβεία : Satellite, Critics' Choice, People's Choice. Το κινηματογραφικό έργο της Κουόκο περιλαμβάνει ρόλους στις ταινίες "To Be Fat like Me" (2007), "Hop" (2011), "Authors Anonymous" (2014). Το 2014 έλαβε το δικό της αστέρι στην Λεωφόρο της Δόξας του Χόλυγουντ. Τον Οκτώβριο του 2017, η Κουόκο ίδρυσε την εταιρεία παραγωγής "Yes, Norman Productions".
Perception

Το Perception είναι βιντεοπαιχνίδι περιπέτειας πρώτου προσώπου τρόμου που αναπτύχθηκε από τη The Deep End Games, που αποτελείται από πρώην μέλη της Irrational Games, και εκδόθηκε από τη Feardemic. Στο παιχνίδι, ο παίκτης αναλαμβάνει το ρόλο μίας νεαρής τυφλής γυναίκας, της Cassie Thornton, η οποία πρέπει να χρησιμοποιήσει την εξαιρετική ακοή και το πνεύμα της για να λύσει μυστήρια, και να γλιτώσει από μια θανάσιμη παρουσία, σε ένα σπίτι στο Γκλόστερ της Μασαχουσέτης. Το παιχνίδι κυκλοφόρησε για τα Microsoft Windows στις 30 Μαΐου του 2017, ενώ αναμένεται κυκλοφορία και για τα PlayStation 4, Xbox One και Nintendo Switch.
Great Wall H5

Το Great Wall H5 είναι ένα μεσαίο SUV αυτοκίνητο που κατασκευάζεται από την κινεζική αυτοκινητοβιομηχανία The Great Wall Motors. Η παραγωγή του ξεκίνησε το 2009 στην φυσική έδρα της Great Wall Motors, στο Μπαοντίνγκ της Κίνας, αλλά παράγεται και στη Ρωσία, και είναι ο αντικαταστάτης του Great Wall H3 από το 2015 με την ανανεωμένη του έκδοση. Το H5 είναι διαθέσιμο με μετάδοση κίνησης 4x2 στους μπροστινούς τροχούς και ως 4x4, ενώ η θέση του κινητήρα είναι σταθερά εμπρός του αμαξώματος σε διαμήκη και εγκάρσια θέση αντίστοιχα.

Το συγκεκριμένο μοντέλο ήταν υποψήφιο για παραγωγή της ινδικής αυτοκινητοβιομηχανίας ICML και τελικώς απορρίφθηκε και παρήχθη μόνο από την Great Wall Motors.
Ζολότε

Το Ζολότε (, ) είναι πόλη στην επαρχία Ποπάσνα, στην περιφέρεια Λουχάνσκ της Ουκρανίας. Πληθυσμός: 14.572 κάτοικοι (εκτίμηση 2013) .

Στις 7 Οκτωβρίου 2014, για την διευκόλυνση της διοίκησης της περιφέρειας Λουχάνσκ, η Βερχόβνα Ράντα έκανε μερικές αλλαγές στις διοικητικές διαιρέσεις, ώστε οι περιοχές που ελέγχονται από την κυβέρνηση να ομαδοποιούνται σε επαρχίες. Ειδικότερα, οι πόλεις Χίρσκε και το Ζολότε, και οι αστικού τύπου οικισμοί Νίζνιε και Τοσκίβκα μεταφέρθηκαν από τον δήμο Περβομάϊσκ στην επαρχία Ποπάσνα.
Mass Effect 2

Το Mass Effect 2 είναι βιντεοπαιχνίδι δράσης ρόλων που αναπτύχθηκε από τη BioWare και διανεμήθηκε από την Electronic Arts. Κυκλοφόρησε στις 26 Ιανουαρίου του 2010 για τα Microsoft Windows και Xbox 360, και στις 18 Ιανουαρίου του 2011 για το PlayStation 3. Είναι η δεύτερη προσθήκη της τριλογίας "Mass Effect", και sequel του πρώτου μέρους της. Το παιχνίδι τοποθετείται στον Γαλαξίαςς κατά τον 22ο αιώνα, όπου η ανθρωπότητα απειλείται από ένα εντομοειδές είδος, με το όνομα Collectors. Ο παίκτης αναλαμβάνει το ρόλο του Commander Shepard, ενός εξέχοντος ανθρώπου στρατιώτη, ο οποίος πρέπει να συνθέσει και να κερδίσει την πίστη μίας επίλεκτης ποικιλόμορφης ομάδας, με σκοπό να καταστρέψει τους εντομοειδείς Collectors, σε μία αποστολή αυτοκτονίας. Με τη χρήση ενός ολοκληρωμένου save game του πρώτου "Mass Effect", ο παίκτης μπορεί να επηρεάσει την ιστορία του παιχνιδιού με πολλούς τρόπους.

Η BioWare άλλαξε αρκετά στοιχεία του τρόπου παιχνιδιού, ενώ έδωσε έμφαση στα στοιχεία μάχης βολών τρίτου προσώπου, συμπεριλαμβανομένων των στοιχείων περιορισμένων πυρομαχικών και ανακτήσιμης υγείας. Επιπρόσθετα με τη βασική ιστορία του αρχικού "Mass Effect", οι προγραμματιστές επέλεξαν να δημιουργήσουν μια πλοκή όπου οι παράπλευρες αποστολές έχουν την ίδια ένταση με τη βασική. Ο συνθέτης του πρώτου παιχνιδιού, Τζακ Γουόλ, επέστρεψε για να συνθέσει τη μουσική και του "Mass Effect 2", στοχεύοντας σε ένα σκοτεινό και ώριμο ήχο, που θα ταιριάζει με το ύφος του παιχνιδιού. Επίσης, το "Mass Effect 2" υποστηρίζει μια ποικιλία downloadable πακέτων περιεχομένου, που περιλαμβάνουν από εναλλακτικά κοστούμια χαρακτήρων, μέχρι και αποστολές. Χαρακτηριστικά είναι τα πακέτα "Kasumi - Stolen Memory", "Overlord", "Lair of the Shadow Broker", και "Arrival".

Το "Mass Effect 2" σημείωσε εμπορική και κριτική επιτυχία, με την εκδοχή του Xbox 360 να αποσπά σκορ 96 στα 100 στο Metacritic. Οι κριτικοί επαίνεσαν τις πολλές πτυχές του παιχνιδιού, όπως η διαδραστική αφήγηση, η δημιουργία χαρακτήρων και η μάχη. Ωστόσο, κάποιοι κριτικοί εξέφρασαν την ανησυχία τους για το πιο απλοποιημένο gameplay, σε σχέση με το προηγούμενο παιχνίδι της σειράς. Το παιχνίδι έλαβε πολλά βραβεία στο τέλος της χρονιάς που κυκλοφόρησε, συμπεριλαμβανομένων των Παιχνίδι της Χρονιάς στα 14α ετήσια βραβεία Interactive Achievement Awards, και Καλύτερο Βιντεοπαιχνίδι στα βραβεία British Academy of Film and Television Arts το 2011. Το παιχνίδι συχνά χαρακτηρίζεται ως ένα από τα καλύτερα βιντεοπαιχνίδια όλων των εποχών. Ένα sequel, το "Mass Effect 3", κυκλοφόρησε το 2012.
Κύπελλο Πρωταθλητριών Καλαθοσφαίρισης Αμερικής

Το Κύπελλο Πρωταθλητριών Καλαθοσφαίρισης Αμερικής (ισπανικά: "FIBA Liga de las Américas", πορτογαλικά: "FIBA Liga das Américas", αγγλικά: "FIBA Americas League") αποτελεί διεθνή επαγγελματική διασυλλογική διοργάνωση καλαθοσφαίρισης ανδρών, η οποία διεξάγεται ετησίως από συλλόγους της Αμερικής. Υπεύθυνη για τη διεξαγωγή της διοργάνωσης είναι η FIBA Americas. Ο θεσμός ξεκίνησε στις 4 Δεκεμβρίου του 2007.

Η νικήτρια της διοργάνωσης στέφεται πρωταθλήτρια σε όλη την περιοχή της ζώνης της FIBA Americas. Είναι η πρώτη τη τάξει και πιο σημαντική επαγγελματική διεθνής διασυλλογική διοργάνωση καλαθοσφαίρισης στις περιοχές της Νότιας, Κεντρικής Αμερικής, Καραϊβικής και του Μεξικού. Το πρωτάθλημα ολοκληρώνεται κάθε χρόνο σε μια τελική αναμέτρηση τεσσάρων ομάδων, το οποίο ονομάζεται "FIBA Americas League Final Four". Επί του παρόντος, η νικήτρια κάθε περιόδου, αγωνίζεται εναντίον της νικήτριας της Ευρωλίγκας στο Διηπειρωτικό Κύπελλο, για να κριθεί ο πρωταθλητής σε παγκόσμιο επίπεδο.
Σπύρος Δάσιος

Ο Σπύρος Δάσιος (1870 - 23 Δεκεμβρίου 1943) ήταν Έλληνας δημοσιογράφος και Νομάρχης.
Πρίγκιπας Γεώργιος της Δανίας

Ο Πρίγκιπας Γεώργιος της Δανίας και της Νορβηγίας, Δούκας του Κάμπερλαντ (Δανικά: "Jørgen") ήταν ο σύζυγος της Βασίλισσας Άννας της Μεγάλης Βρετανίας. Οι δεκαεπτά εγκυμοσύνες της Άννας από τον Γεώργιο οδήγησαν σε δώδεκα αποβολές ή θνησιγένιες, τέσσερις θανάτους νηπίων και έναν χρόνια άρρωστο γιο, τον Γουλιέλμο, ο οποίος πέθανε σε ηλικία έντεκα ετών.
Ντις Πάτερ

<br>

Ντις Πάτερ ή Όρκος ήταν Ρωμαϊκή Θεότητα του κάτω κόσμου.

Ταυτίζονταν με τον Ελληνικό Άδη ή Πλούτωνα. Μέχρι κάποιο καιρό ονομάζονταν σκέτο Ντις,χωρίς το ακολουθούμενο Πάτερ.

Λέγεται πως ο Όρκος ήταν επίσης ένας Κέλτικος θεός. Σαν τον Άδη, ο Ντις Πάτερ συνδέθηκε με τον κάτω κόσμο αλλά όχι με την κακία.

Πήρε πολλά στοιχεία από τον Πλούτωνα, όπως, για παράδειγμα ότι ήταν ένας από τους γιούς του Σατούρνους (Κρόνου) και της Οπς (Ρέας),δηλαδή αδερφός του Νέπτονους και του Γιούπιτερ.

Βασίλευε στον κάτω κόσμο με την γυναίκα του, Προσερπίνα (Περσεφόνη) και συμβόλιζε τον ίδιο τον θάνατο.

Λατρέυονταν με την σύζυγό του κάθε αιώνα από τους Ρωμαίους.
Σανφρέτσε Χιροσίμα

Η Σανφρέτσε Χιροσίμα (), αγγλικά: "Sanfrecce Hiroshima") είναι μια επαγγελματικός ποδοσφαιρικός σύλλογος με έδρα το Ασαμινάμι-κου της Χιροσίμα στην Ιαπωνία. Η ομάδα αγωνίζεται στις επαγγελματικές κατηγορίες της Ιαπωνίας.
Παραδείσι

Το Παραδείσι είναι μία παραθαλάσσια κωμόπολη στο νησί της Ρόδου στα Δωδεκάνησα και βρίσκεται σε υψόμετρο 10 μέτρα. Σύμφωνα με την απογραφή του 2011 έχει 2.632 κατοίκους και με την εφαρμογή του προγράμματος Καλλικράτης από το 2011 μαζί με τους Βαγιές συναποτελούν τη Δημοτική Κοινότητα Παραδεισίου της Δημοτικής Ενότητας Πεταλούδων του Δήμου Ρόδου.
Εδμόνδος του Γούντστοκ, 1ος κόμης του Κεντ

Ο Εδμόνδος του Γούντστοκ, 1ος κόμης του Κεντ ("Edmond de Woodstock", 5 Αυγούστου 1301 - 19 Μαρτίου 1330), 1ος Κόμης του Κεντ από την πέμπτη δημιουργία ήταν μικρότερος γιος του Εδουάρδου Α΄ της Αγγλίας και της δεύτερης συζύγου του του Μαργαρίτα της Γαλλίας. Ο Εδμόνδος ήταν ετεροθαλής αδελφός του Εδουάρδου Β΄ της Αγγλίας και πεθερός του Εδουάρδου του μαύρου πρίγκηπα, εκτελέστηκε (1330) από τον ανιψιό του Εδουάρδο Γ΄ της Αγγλίας. Ο πατέρας του ήθελε να του δώσει μεγάλες παροχές και τίτλους αλλά ακυρώθηκαν επειδή ο Εδουάρδος Β΄ τους έδωσε στον ερωμένο του Πιρς Γκάβεστον, ο Εδμόνδος έμεινε όμως πιστός στον ετεροθαλή αδελφό του, είχε σημαντικό ρόλο στην διοίκηση και βοήθησε στην καταστολή της επανάστασης (1321 - 1322) γι'αυτό ο Εδουάρδος Β΄ του παραχώρησε την κομητεία του Κεντ.
Σταδιακά δυσαρεστήθηκε και ο ίδιος για την μεγάλη εύνοια στην οικογένεια Ντεσπένσερ, συμμετείχε και αυτός στην επανάσταση εναντίον του Εδουάρδου Β΄ του στο πλευρό της Ισαβέλλας και του Ρογήρου Μόρτιμερ όταν ο βασιλιάς εκθρονίστηκε (1326). Ο Εδμόνδος στην συνέχεια απέτυχε να έχει ενεργό ρόλο στην διοίκηση του βασιλείου και όταν αποκαλύφθηκε ότι σχεδίαζε συνωμοσία εναντίον του νεαρού ανιψιού του εκτελέστηκε (1330).
ΦΚ Χάκα

Η ΦΚ Χάκα (φινλανδικά: "FC Haka") είναι φινλανδική ομάδα ποδοσφαίρου, με έδρα τη βιομηχανική πόλη Βαλκεακόσκι. Χρώματά της είναι το λευκό και το μαύρο. Διεξάγει τους εντός έδρας αγώνες της στο στάδιο Τέχτααν κέντα. Είναι μία από τις πιο επιτυχημένες ομάδες στη Φινλανδία, με 9 πρωταθλήματα και 12 κύπελλα.
Μοχαμέντ Φιρούντ

Ο Μοχαμέντ Φιρούντ, γεννημένος στις 6 Νοεμβρίου 1921 στο Οράν της, τότε, Γαλλικής Αλγερίας και αποβιώσας στις 17 Σεπτεμβρίου 2007 στο Μπερνίς της Γαλλίας, ήταν Γάλλος ποδοσφαιριστής ο οποίος αγωνίστηκε στην διάρκεια της δεκαετίας του 1940 και του 1950. Νεώτερος αδερφός του Καντέρ Φιρούντ, αγωνίστηκε στην διάρκεια της καριέρας του στην θέση του αμυντικού.
Παλαμισμός

Ο Παλαμισμός ή Παλαμική θεολογία είναι ευρύς όρος που σχετίζεται με τις διδασκαλίες του Γρηγορίου Παλαμά (περ. 1296-1359). Με τα κείμενά του υπερασπίστηκε την ορθόδοξη έννοια του ησυχασμού από τις επιθέσεις του Βαρλαάμ. Οι οπαδοί του Παλαμά αναφέρονται στην βιβλιογραφία ως "Παλαμιστές".

Υπερασπιζόμενος τον ισχυρισμό ότι οι άνθρωποι μπορούν να γίνουν ωσάν τον Θεό μέσω της θέωσης, χωρίς να διακυβεύεται η υπερβατικότητα του Θεού, ο Παλαμάς έκανε διάκριση μεταξύ της απρόσιτης ουσίας του Θεού και των ενεργειών μέσω των οποίων γίνεται γνωστός και δίνει τη δυνατότητα να μοιραστεί ο άνθρωπος τη θεία ζωή του. Η κεντρική ιδέα της Παλαμικής θεολογίας είναι η διάκριση μεταξύ της θείας ουσίας και των θείων ενεργειών, η οποία δεν είναι απλά εννοιολογική στην φύση της.

Ο Παλαμισμός αποτελεί κεντρικό στοιχείο της θεολογίας της Ανατολικής Ορθόδοξης Εκκλησίας και έχει περιγραφθεί ως «το βαθύτερο αμάλγαμα της μοναστικής και της δογματικής παράδοσης σε συνδυασμό με την αποκήρυξη της φιλοσοφικής έννοιας της εξωτερικής σοφίας».
Cupido

Στην κλασική & ρωμαϊκή μυθολογία ο Cupido (που στα λατινικά σημαίνει επιθυμία) είναι ο θεός της ερωτικής αγάπης,της έλξης και της στοργής. Συχνά απεικονίζεται γιος της Βένους και του Μαρς και γνωστός στα λατινικά επίσης ως Amor (Αγάπη). Το ελληνικό αντίστοιχό του είναι ο Έρως.

Παρόλο που ο Έρως εμφανίζεται στην κλασική ελληνική τέχνη σαν ένας φτερωτός νέος, στην ελληνιστική περίοδο φαίνεται ως γεμάτο αγόρι. Τότε, εμφανιζόταν με τόξο και βέλη που συμβόλιζαν την πηγή της δύναμής του: Ένας άνθρωπος,ή ακόμα και μία θεότητα, αφού πληγωθεί με τα βέλη του Cupid γεμίζει με αδάμαστη έλξη. Σε μύθους, ο Cupido παίζει ρόλο περισσότερο στο αίσθημα. Παίζει πρωταγωνιστικό ρόλο στον μύθο της Ψυχής, όταν η μητέρα του τον διέταξε να δηλητηριάσει τους άνδρες για να μην θέλουν την Ψυχή, αλλά άθελά του χτυπήθηκε από τα δικά του βέλη και τότε κατάλαβε την δύναμη του πόθου.

Στην ελληνική μορφή του, ο Cupido διαχωρίζεται ως «Έρως της Αφροδίτης Πανδήμου», δηλαδή γιος της χυδαίας μορφής της Αφροδίτης, και ως «Έρως της Αφροδίτης Ουρανίας», δηλαδή του πνευματικής μορφής της Αφροδίτης.


Κατηγορία:Θεοί της Ρωμαϊκής μυθολογίας
Αλατιέρα του Τσελίνι

thumb|Αλατιέρα του Τσελίνι
Η Αλατιέρα του Τσελίνι (στη Βιέννη ονομάζεται Σαλιέρα - Saliera, στα ιταλικά η αλατιέρα) είναι ένα μερικώς εμαγιέ επίχρυσο γλυπτό του Μπενβενούτο Τσελίνι. Ολοκληρώθηκε το 1543 για τον Φραγκίσκο Α΄ της Γαλλίας, από μοντέλα που είχαν ετοιμαστεί πολλά χρόνια πριν για τον Καρδινάλιο Ιππόλυτο ντ' Έστε. Η Αλατιέρα του Τσελίνι απεικονίζει μια ανδρική φιγούρα που αντιπροσωπεύει τη θάλασσα και μια θηλυκή φιγούρα που αντιπροσωπεύει τη Γη. Ένα μικρό σκάφος που προορίζεται για να διατηρεί το αλάτι είναι τοποθετημένο δίπλα στην ανδρική φιγούρα. Ένα κουτί για το πιπέρι, με σχήμα ναού, είναι δίπλα στην θηλυκή φιγούρα. Τα πόδια του δύο φιγούρων είναι μπλεγμένα μεταξύ τους σε μια προσπάθεια του δημιουργού να δείξει την αλληλοδιείσδυση μεταξύ γης και θάλασσας.

Ήρθε στην κατοχή των Αψβούργων ως δώρο από τον Κάρολο Θ΄ της Γαλλίας στον Αρχιδούκα Φερδινάνδο Β' του Τιρόλου, ο οποίος ενήργησε ως πληρεξούσιος για τον Κάρολο στο γάμο του με την Ελισάβετ της Αυστρίας. Αρχικά ήταν μέρος της συλλογής έργων τέχνης των Αψβούργων στο κάστρο Αμπράς, αλλά μεταφέρθηκε στο Μουσείο Kunsthistorisches στη Βιέννη κατά τη διάρκεια του 19ου αιώνα.

Η Saliera είναι το μόνο έργο σε πολύτιμο μέταλλο που μπορεί να αποδοθεί αξιόπιστα στον Τσελίνι. Δημιουργήθηκε στο μανιεριστικό ύφος της ύστερης Αναγέννησης και απεικονίζει αλληγορικά την Terra e Mare. Στην περιγραφή του Τσελίνι, η θάλασσα εκπροσωπήθηκε από ανδρική φιγούρα ξαπλωμένη δίπλα σε ένα πλοίο για τη συγκράτηση του αλατιού. Την γη την «διαμόρφωσε σαν μια γυναίκα» και τοποθέτησε ένα ναό κοντά της για να χρησιμεύσει ως δοχείο για το πιπέρι. Η αλατιέρα είναι κατασκευασμένη από ελεφαντόδοντο, έλασμα χρυσού και σμάλτο. Ο χρυσός δεν είναι χυμένος σε καλούπι, αλλά σφυρηλατημένος με το χέρι στη λεπτή μορφή του. Βρίσκεται περίπου στα 26 εκατοστά. Η βάση έχει πλάτος περίπου 33,5 εκατοστών και διαθέτει έδρανα για να περιστρέφεται. Δύο έτη μετά την ολοκλήρωση αυτού του έργου, ο Τσελίνι επέστρεψε στη Φλωρεντία, στην αιγίδα του Κόζιμο Α' των Μεδίκων, Μεγάλου Δούκα της Τοσκάνης.

Στις 11 Μαΐου 2003, η Saliera είχε κλαπεί από το Μουσείο Kunsthistorisches, το οποίο είχε γύρω του σκαλωσιές εκείνη τη στιγμή, λόγω εργασιών ανακατασκευής. Το μουσείο πρόσφερε ανταμοιβή € 1.000.000 για την ανάκτησή της. Η Saliera ανακτήθηκε στις 21 Ιανουαρίου του 2006, θαμμένη σε ένα μολυβένιο κουτί σε ένα δάσος κοντά στην πόλη του Ζβετλ, στην Αυστρία, περίπου 90 χλμ βόρεια της Βιέννης. Ο κλέφτης, Robert Mang, παραδόθηκε στην αστυνομία όταν κυκλοφόρησαν φωτογραφίες του υπόπτου από κάμερες επιτήρησης, οι οποίες στη συνέχεια αναγνωρίστηκαν από γνωστούς του.
Λάθυρος το κλύμενον

Το φυτό Λάθυρος το κλύμενον "(Lathyrus clymenum)", γνωστό επίσης και ως Ισπανικός βίκος (αγγλ.: "Spanish vetchling)", είναι ανθοφόρο φυτό στην οικογένεια των Κυαμοειδών "(Fabaceae)", ιθαγενές στην Μεσόγειο. Οι σπόροι του χρησιμοποιούνται για την ετοιμασία του Ελληνικού φαγητού φάβα Σαντορίνης. Το φυτό καλλιεργείται στη νήσο Θήρα και πρόσφατα προστέθηκε στα προϊόντα με προστατευόμενη ονομασία προέλευσης (ΠΟΠ) της Ευρωπαϊκής Ένωσης.
Νενάντ Γιέστροβιτς

Ο Νενάντ Γιέστροβιτς (Σερβικά Κυριλλικά: Ненад Јестровић, γεννημένος στις 9 Μαΐου 1976) είναι Σέρβος πρώην επαγγελματίας ποδοσφαιριστής, ο οποίος αγωνιζόταν στην θέση του επιθετικού.
Ροδιόλα

Η Ροδιόλα "(Rhodiola)" είναι γένος πολυετών "(perennial)" φυτών στην οικογένεια Κρασσουλίδες "(Crassulaceae)" το οποίο ομοιάζει με το Αείζωον "(Sedum)" και άλλα μέλη της οικογένειας. Όπως τα "sedums" και τα είδη Ροδιόλα "(Rhodiola)" συχνά ονομάζονται λιθοκαλλιέργειες. Ορισμένοι συγγραφείς συγχωνεύουν τα Ροδιόλα εντός του "Sedum".

Τα είδη της Ροδιόλας φύονται σε μεγάλο υψόμετρο και τις άλλες ψυχρές περιοχές του Βόρειου Ημισφαιρίου. Το "«Den virtuella floran»" δίνει τον αριθμό των ειδών έως 36, το "«Angiosperm Phylogeny Group (APG)»" δίνει έως 60 και το περιοδικό "«Flora of China»" («Χλωρίδα της Κίνας») δίνει περίπου 90, με τα 55 στην Κίνα και τα 16 είδη ενδημικά. Η βάση δεδομένων των φυτών του "USDA", απαριθμεί μόνο 3 είδη στις Ηνωμένες Πολιτείες της Αμερικής και τον Καναδά.

Μεταξύ των διακριτικών χαρακτηριστικών του γένους, υπάρχουν δύο σειρές από στήμονες "(stamens)", συνολικά δυο φορές τον αριθμό των πετάλων· ελεύθερη ή σχεδόν ελεύθερη πετάλων (μη ενωμένα στο σωλήνα)· ένα σωματώδες ρίζωμα "(rhizome)" στις οποίες μασχάλες "(axils)", οι ανθοφόροι βλαστοί ανέρχονται· και μια βασική ροζέτα "(rosette)" φύλλων. Αυτό το γένος περιλαμβάνει τα μόνα είδη των Κρασσουλίδων "(Crassulaceae)", τα οποία έχουν μονογενή άνθη.

Το Ολαρκτικό "(holarctic)" είδος Ροδιόλα η ροδόχρους "(Rhodiola rosea)", χρησιμοποιείται στην βοτανική ιατρική. Ένας αριθμός των ειδών καλλιεργούνται ως καλλωπιστικά, αλλά η ανάπτυξή τους είναι δύσκολη εκτός του εγγενούς υποαρκτικού και αλπικού κλίματός τους.
Ζαν-Μαρί Ντε Ζερμπί

Ο Ζαν-Μαρί Ντε Ζερμπί, γεννημένος στις 20 Νοεμβρίου 1959 στην Μπαστιά, είναι πρώην Γάλλος ποδοσφαιριστής, ο οποίςο αγωνίστηκε, μεταξύ άλλων, για λογαριασμό της Σπορτίνγκ Κλαμπ ντε Μπαστιά.
Χάκα Βαλκεακόσκι

Η Χάκα Βαλκεακόσκι (φινλανδικά: "Valkeakosken Haka") είναι αθλητικό σωματείο με έδρα το Βαλκεακόσκι της Φινλανδίας. Ο σύλλογος ιδρύθηκε το 1932 και λειτουργεί αρκετά αθλήματα.

Ορισμένοι από τους επιτυχημένους αθλητές του συλλόγου είναι οι σκιέρ Βέικο Χακουλίνεν και Σάμι Πιέτιλα, οι αθλητές στίβου στο άλμα επι κοντό Ταΐστο Λαϊτίνεν και Άσκο Πελτονιέμι, οι σκέιτερς Λιρις Σιχβόνεν και Τόιβο Σαλόνεν, ο πυγμάχος Γιούκο Λιντμπεργκ και οι αθλητές στίβου Πίρκο Λανσιβουόρι και Σίλβι Κεσκίνεν. Ιδιαίτερα επιτυχημένοι είναι και αρκετοί αθλητές του ποδοσφαιρικού τμήματος, το οποίο κατέχει τη δεύτερη θέση στις εγχώριες διακρίσεις.
Μπεν Χουρ

Ο Μπεν Χουρ ("Ben-Hur: A Tale of the Christ") είναι μυθιστόρημα του Λιου Ουάλλας που εκδόθηκε στις 12 Νοεμβρίου του 1880. Θεωρούμενο ως "το πιο επιδραστικό χριστιανικό βιβλίο του 19ου αιώνα", έγινε το πιο εμπορικά επιτυχημένο αμερικανικό μυθιστόρημα, ξεπερνώντας σε πωλήσεις την "Καλύβα του Μπαρμπα-Θωμά" της Χάριετ Μπίτσερ Στόου. Το βιβλίο ενέπνευσε επίσης και άλλα μυθιστορήματα με βιβλικές αναφορές και μεταφέρθηκε στο θέατρο και τον κινηματογράφο. Ο "Μπεν Χουρ" παρέμεινε στην κορυφή των πωλήσεων μέχρι την έκδοση του "Όσα Παίρνει ο Άνεμος" της Μάργκαρετ Μίτσελ (1936). Μετά την προβολή της κινηματογραφικής μεταφοράς του Μπεν Χουρ το 1959 από την Metro-Goldwyn-Mayer, την οποία είδαν δεκάδες εκατομμύρια άνθρωποι και κέρδισε 11 βραβεία Όσκαρ, οι πωλήσεις του βιβλίου αυξήθηκαν και ξεπέρασε το "Όσα Παίρνει ο Άνεμος". Ευλογημένο από τον Πάπα Λέοντα ΙΓ', το μυθιστόρημα αυτό ήταν το πρώτο έργο φαντασίας που έλαβε αυτή την τιμή. Η επιτυχία του μυθιστορήματος και οι μεταφορές του στο θέατρο και τον κινηματογράφο βοήθησαν στο να γίνει ένα δημοφιλές πολιτιστικό σύμβολο που χρησιμοποιήθηκε για την προώθηση πολλών εμπορικών προϊόντων. 

Η ιστορία αφηγείται με περιγραφικές λεπτομέρειες τις περιπέτειες του Μπεν Χουρ, ενός φανταστικού Εβραίου πρίγκιπα από την Ιερουσαλήμ, που γίνεται ηνίοχος και Χριστιανός στις αρχές του 1ου αιώνα, όταν η Ιερουσαλήμ είναι υποδουλωμένη στους Ρωμαίους. Παράλληλα με την αφήγηση του Μπεν Χουρ, ξετυλίγεται και η ιστορία του Ιησού Χριστού, ο οποίος προέρχεται από την ίδια περιοχή και είναι συνομήλικός του. Το μυθιστόρημα πραγματεύεται τα θέματα της προδοσίας, της καταδίκης, της εξαγοράς, και της εκδίκησης που οδηγεί σε μία ιστορία αγάπης και συμπόνοιας.